Klon
Klon (grč. κλώνος - klōn = potomak) je skup genetički identičnih molekula, ćelija i/ili organizama koji potiču od jedne ćelije ili organizma, putem mogućih oblika bespolnog (aseksualnog, vegetativnog) razmnožavanja. Termin je skovao H. J. Webber (1903.), uz izričitu namjeru da doprinese razvoju leksike tada dolazeće nove nauke – genetike, napomenuvši da njegova upotreba vrijedi samo u naučnim jeziku. Odgovarajući na potrebu da opišu razne kulture koje se dobijaju isključivo vegetativnom reprodukcijom (reznice, pelceri, položenice, stoloni i sl.), termin se proširio i na voćarstvo, a zatim u razne oblasti (čak i svakodnevnog komuniciranja). Klonirane jedinke su genetički identične, jer nose istovjetan genom izvornog organizma, isto kao i one dobivene partenogenezom ili pri spolnim mehanizama reprodukcije kada je homozigot kompletan i genetičke rekombinacija nemoguća. Ovaj oblik propagacije se označava kao klonska reprodukcija aseksualnim putem, iako nema široku upotrebu. U posljednjih nekoliko decenija razvila su se i druga značenja ovog pojma, koji je populariziran putem raznih medija, prema kojim je klon je identična osoba koja se može kopirati po originalu, uz primjenu više ili manje imaginarnih genetičkih tehnika. Klonovi nisu dobro definirani, svakako ne u mjeri u kojoj fenotip ne ovisi samo genotipa, ali i od epigenetičkih mehanizama u razvoju organizama. U prirodi je aseksualna ili klonska reprodukcija je vrlo česta, posebno među jednoćelijskim organizama, kao što su bakterije, mnogi protisti, ali gotovo uvijek naizmenično sa fazama spollne reprodukcije (ili paraspolne), koji povećavaju genotipsku različitost populacija.